|  |  |
| --- | --- |
| Portal | Hudobný portál |

**Melodický death metal** (tiež označovaný ako **melodeath**) je extrémny štýl heavymetalovej hudby, v ktorom sa spájajú prvky Novej vlny britského heavy metalu s prvkami death metalu. Tento štýl sa vyvinul počas 90. rokov 20. storočia, predovšetkým v Anglicku a v Škandinávii. K spopularizovaniu tohto štýlu prispela veľkou mierou švédska deathmetalová scéna, ktorá sa vzápätí sústredila vo švédskom meste Göteborg, kde je táto scéna známa pod názvom **göteborský metal**.

Charakteristické znaky
----------------------

Melodický death metal využíva prvky Novej vlny britského heavy metalu, najmä rýchle riffovanie a harmonické gitarové linky, ale taktiež prevzal niektoré charakteristické znaky death metalu ako sú silne skreslené gitary, rýchle tempo bicích a občas aj tzv. „blast beaty". Vokálna stránka tohto štýlu pozostáva z kombinácie škrekľavých a vrčivých vokálov, čistého spevu a growlingu.

Počiatky (prvá polovica 90. rokov)
----------------------------------

Zásluhu na obľube melodického death metalu možno pripísať na vrub skupinám In Flames, At the Gates a Dark Tranquillity a ich nahrávkam s polovice 90. rokov. Tieto skupiny vytvorili základ göteborskej metalovej scény. 

 Skupina Carcass, tu vystupujúca na festivale Gods of Metal v Bologni v Taliansku (2008), pomohla definovať melodický death metal svojím albumom *Heartwork* (1993).
K ďalším kapelám, ktoré najväčšmi prispeli k definovaniu melodického death metalu, patrí britská skupina Carcass, spočiatku hrajúca grindcore; neskôr však prešla na death metal a býva zaraďovaná medzi priekopníkov melodického death metalu. Svojím albumom *Heartwork* z roku 1993 pomohla vymedziť melodický death metal ako samostatný žáner.

Druhá polovica 90. rokov a vplyv na iné žánre
---------------------------------------------

Od konca 90. rokov sa v melodickom death metale objavuje čoraz viacej melodických refrénov a riffov, a, oproti iným deathmetalovým skupinám, nie je výnimočné ani používanie klávesových nástrojov. Na rozdiel od death metalu, texty v melodickom death metale sa nezameriavajú len na smrť, násilie, krv, hororové filmy a rôzne zvrhlosti. Vplyvom melodického death metalu sa začal diverzifikovať takisto moderný metalcore, s ktorého sa odštiepil melodický metalcore, ktorý si v prvom desaťročí nového milénia, predovšetkým v Spojených štátoch, získaval čoraz väčšiu obľubu.

Göteborský metal
----------------

Mnohé skupiny, hrajúce melodický death metal, sú súčasťou švédskeho deathmetalového hnutia, zvaného „**Göteborský metal"**, podľa švédskeho mesta Göteborg, kde toto hnutie vzniklo. Toto hnutie sa zrodilo zo škandinávskej deathmetalovej scény, sústredenej prevažne v Štokholme a Göteborgu. Švédske a fínske skupiny z tejto scény používali grindcorom ovplyvnené riffy a začali do svojej hudby vnášať prvky progresívneho rocku. V polovici 90. rokov sa švédska scéna presunula zo Štokholmu do Göteborgu, kde kapely ako At the Gates, Dark Tranquillity a In Flames pridali do svojej tvorby prvky Novej vlny britského heavy metalu a Göteborský štýl spopularizovali. Stewart Mason z Allmusic tvrdí, že tento „stále melodickejší" štýl švédskeho death metalu v sebe spája agresivitu post-hardcoru a hrdelné vokály black metalu s melodickými a technicky zdatnými gitarovými linkami. Stewart Mason tvrdí, že tento štýl sa stal veľmi obľúbeným v Spojených štátoch a používa pojem „**Swedecore**", aby tak označil neseverské skupiny, hrajúce škandinávsky štýl.

Referencie
----------

1. ↑  Purcell, N. *Death Metal music: the passion and politics of a subculture*. McFarland, 2003, str. 9 (Prístup: 3. jún 2011)
2. 1 2  Marsicano, Dan. *What is Melodic Death Metal* [online]. About.com, [cit. 2011-02-26]. Dostupné online.
3. 1 2   *Michael Amott of Arch Enemy and Carcass Joins Dean Guitars* [online]. Dean Guitars, [cit. 2011-02-26]. Dostupné online.
4. ↑  Bowar, Chad. *Carcass* [online]. About.com, [cit. 2011-02-27]. Dostupné online.
5. ↑  Metal Hammer Február 2008: "Lyrically we were different too...People were surprised that we were a death metal band that wasn't singing about blood, gore and horror movies" It was during this time **(\_\_\_)** broke onto the scene, transforming the style („Odlišovali sme sa taktiež textami... Ľudia boli prekvapení, že sme boli deathmetalová kapela, ktorá nespieva o krvilačnosti, násilí a hororových filmoch". Práve v tomto období **(\_\_\_)** vtrhla na scénu, transformujúc štýl.)
6. ↑  MASON, Stewart. *Glass Casket* [online]. Rovi Corporation, [cit. 2011-03-31]. Dostupné online.

Pozri aj
--------

* Zoznam skupín hrajúcich melodický death metal

Zdroj
-----

*Tento článok je čiastočný alebo úplný preklad článku Melodic death metal na anglickej Wikipédii.*

| * z
* d
* u
Heavy metal |
| --- |
| Subžánre | 
* Alternatívny metal
* Black metal
* Cello rock
* Celtic metal
* Crossover thrash
* Crust punk
* Deathgrind
* Death metal
* Death ’n’ roll
* Deathcore
* Death/doom
* Djent
* Doom metal
* Drone metal
* Extrémny metal
* Experimentálny metal
* Folk metal
* Funeral doom
* Funk metal
* Glam metal
* Goregrind
* Gotický metal
* Grindcore
* Groove metal
* Industriálny metal
* Kresťanský metal
* Latin metal
* Mathcore
* Medieval metal
* Metalcore
* Neoklasický metal
* Nintendocore
* Nu metal
* Pagan metal
* Pornogrind
* Post-metal
* Power metal
* Progresívny metal
* Punk metal
* Rap metal
* Sludge metal
* Speed metal
* Stoner metal
* Symfonický black metal
* Symfonický metal
* Technický death metal
* Thrash metal
* Tradičný heavy metal
* Unblack metal
* Viking metal

 |
| Významné scény | 
* Austrálsky heavy metal
* Bay Arena thrash metal
* Brazílsky thrash metal
* Germánsky thrash metal
* Gothenburg metal
* Neue Deutsche Härte
* Nová vlna amerického heavy metalu
* Nová vlna britského heavy metalu
* Švédsky death metal

 |
| Pôvod v žánroch | 
* Blues rock
* Psychedelický rock
* Hard rock

 |
| **Zoznam štýlov heavy metalu** |